พระราชกฤษฎีกาพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุดกระทรวงกลาโหม (ฉบับที่ 5)พ.ศ.2522---------------- ภูมิพลอดุลยเดช ป.ร. ให้ไว้ ณ วันที่ 19 มีนาคม พ.ศ. 2522 เป็นปีที่ 34 ในรัชกาลปัจจุบัน พระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้า ฯ ให้ประกาศว่า โดยที่เป็นการสมควรแก้ไขเพิ่มเติมพระราชกฤษฎีกาว่าด้วยการแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม อาศัยอำนาจตามความในมาตรา159 ของรัฐธรรมนูญแห่งราชอาณาจักรไทย และมาตรา 18 แห่งพระราชบัญญัติจัดระเบียบราชการกระทรวงกลาโหม พ.ศ. 2503จึงทรงพระกรุณาโปรดเกล้า ฯ ให้ตราพระราชกฤษฎีกาขึ้นไว้ ดังต่อไปนี้ มาตรา1 พระราชกฤษฎีกานี้เรียกว่า"พระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุด กระทรวงกลาโหม(ฉบับที่ 5) พ.ศ. 2522" มาตรา2พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป มาตรา3 ให้ยกเลิกความใน (33) ของมาตรา 4แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม พ.ศ. 2513ซึ่งแก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหม (ฉบับที่ 4) พ.ศ. 2521และให้ใช้ความต่อไปนี้แทน "(33)ศูนย์อำนวยการสร้างอาวุธกองทัพบก" มาตรา4 ให้เพิ่มความต่อไปนี้เป็น (34)ของมาตรา 4 แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหมพ.ศ. 2513ซึ่งแก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุด กระทรวงกลาโหม (ฉบับที่ 4)พ.ศ. 2521 "(34)หน่วยทหารอื่นซึ่งมีฐานะเทียบเท่ากองร้อย กองพัน กรมหรือกองพลซึ่งขึ้นตรงต่อกองทัพบก" มาตรา5 ให้ยกเลิกความใน (33) ของมาตรา 5แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุดกระทรวงกลาโหม พ.ศ. 2513ซึ่งแก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหม (ฉบับที่ 4) พ.ศ. 2521และให้ใช้ความต่อไปนี้แทน "(33)ศูนย์อำนวยการสร้างอาวุธกองทัพบก มีหน้าที่ (ก)วางแผน อำนวยการ ประสานงาน จัดตั้งและควบคุมโรงงาน ให้การศึกษา วิจัย และพัฒนาเกี่ยวกับการสร้างอาวุธที่สำคัญและมีเทคโนโลยีสูงตามที่กองทัพบกกำหนดและสนับสนุนส่วนราชการอื่น ๆ ในการสร้างอาวุธตามนโยบายของกองทัพบก (ข)ให้การสนับสนุนแก่สถาบันวิจัยของส่วนราชการและหน่วยงานอื่น ๆ เพื่อนำผลมาใช้ในการสร้างอาวุธ (ค)ประสานงานกับโรงงานอุตสาหกรรมของส่วนราชการและหน่วยงานอื่น ๆ เพื่อประโยชน์ในการสร้างอาวุธ" มาตรา6 ให้เพิ่มความต่อไปนี้เป็น (34)ของมาตรา 5 แห่งพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบกกองบัญชาการทหารสูงสุด กระทรวงกลาโหมพ.ศ. 2513ซึ่งแก้ไขเพิ่มเติมโดยพระราชกฤษฎีกาแบ่งส่วนราชการและกำหนดหน้าที่ของส่วนราชการกองทัพบก กองบัญชาการทหารสูงสุด กระทรวงกลาโหม (ฉบับที่ 4)พ.ศ. 2521 "(34)หน่วยทหารอื่นซึ่งมีฐานะเทียบเท่ากองร้อย กองพัน กรมหรือกองพล ซึ่งขึ้นตรงต่อกองทัพบก มีหน้าที่ตามที่กระทรวงกลาโหมกำหนด" ผู้รับสนองพระบรมราชโองการส. โหตระกิตย์รองนายกรัฐมนตรี+------------------------------------------------------------------------------------------------------------------+หมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรจัดตั้งศูนย์อำนวยการสร้างอาวุธกองทัพบกเป็นส่วนราชการเพิ่มขึ้นในกองทัพบกโดยให้เป็นหน่วยขึ้นตรงต่อกองทัพบก ให้มีหน้าที่เกี่ยวกับการอำนวยการควบคุมและพัฒนาการสร้างอาวุธที่สำคัญและมีเทคโนโลยีสูงตามที่กองทัพบกกำหนด จึงจำเป็นต้องตราพระราชกฤษฎีกานี้ขึ้น[รก.2522/42/12พ/25 มีนาคม 2522]